NEUVOSTON PÄÄTÖS,

tehty 19 päivänä heinäkuuta 1982,

Euroopan talousyhteisön ja Indonesian tasavallan välisestä Indonesiasta ja muista tullitariffeja ja kauppaa koskevan yleissopimuksen (GATT) sopimuspuolina olevista hankkijamaista lähtöisin olevan maniokin tuontia koskevasta, kirjeenvaihtona tehdystä sopimuksesta (82/496/ETY)

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 113 artiklan,

ottaa huomioon komission ehdotuksen,

sekä katsoo, että

tiettyjen yhteisön maataloustuotteiden markkinatilanteen kehityksen perusteella olisi toteutettava näiden markkinoiden tehokkaamman vakauttamisen mahdollistavia toimenpiteitä erityisesti maniokin osalta,

tässä tarkoituksessa on käyty neuvotteluja tullitariffeja ja kauppaa koskevan yleissopimuksen (GATT) XXVIII artiklan määräysten nojalla sen tullitariffin väliaikaiseksi suspendoimiseksi, jonka yhteisö on myöntänyt yhteisen tullitariffin alanimikkeeseen 07.06 A kuuluville tuotteille,

näiden neuvottelujen aikana tehtiin Indonesian kanssa sopimus merkittävimpänä hankkijana, ja

tämä sopimus antaa yhteisölle oikeuden rajata yhteisen tullitariffin alanimikkeeseen 07.06 A kuuluvien tuotteiden tuonnissa kannettavan, enintään kuusi prosenttia tullattavan tuotteen arvosta olevan maksun tiettyihin määriin,

ON PÄÄTTÄNYT SEURAAVAA:

1 artikla

Hyväksytään yhteisön puolesta Euroopan talousyhteisön ja Indonesian tasavallan välinen Indonesiasta ja muista GATTin sopimuspuolina olevista maista lähtöisin olevan maniokin tuontia koskeva kirjeenvaihtona tehty sopimus.

Sopimusteksti on tämän päätöksen liitteenä.

2 artikla

Neuvoston puheenjohtajalla on oikeus nimittää henkilö, jolla on valtuudet allekirjoittaa sopimus yhteisöä sitovasti.

Tehty Brysselissä 19 päivänä heinäkuuta 1982.

Neuvoston puolesta

Puheenjohtaja

K. OLESEN

SOPIMUS Euroopan talousyhteisön ja Indonesian tasavallan välinen Indonesiasta ja muista tullitariffeja ja kauppaa koskevan yleissopimuksen (GATT) sopimuspuolina olevista hankkijamaista lähtöisin olevan maniokin tuontia koskeva kirjeenvaihtona tehty

1. Euroopan talousyhteisö antoi 11 päivänä maaliskuuta 1981 tullitariffeja ja kauppaa koskevan yleissopimuksen (GATT) pääjohtajalle tiedoksi aikomuksensa neuvotella yhteisen tullitariffin alanimikkeeseen 07.06 A kuuluvan maniokin ja vastaavien tuotteiden tuontia koskevaan myönnytykseen tehtävästä muutoksesta.

2. Tämän osalta Euroopan talousyhteisö ja Indonesian tasavalta, jälkimmäinen merkittävimpänä GATTin sopimuspuolena olevana Euroopan talousyhteisön maniokin hankkijana, ovat sopineet seuraavaa:

a) suspendoidaan LXXII luettelossa tällä hetkellä voimassa olevaa sitoumusta yhteisen tullitariffin alanimikkeeseen 07.06 A kuuluvan maniokin ja vastaavien tuotteiden osalta,

b) Euroopan talousyhteisö vahvistaa vuosittaiset tariffikiintiöt yhteisen tullitariffin alanimikkeeseen 07.06 A kuuluvan, GATTin hankkijamaista lähtöisin olevan maniokin ja vastaavien tuotteiden tuonnissa; nämä kiintiöt ovat seuraavat:

>TAULUKON PAIKKA>

c) GATTin sopimuspuolina olevista hankkijamaista lähtöisin olevan maniokin tuonnin osalta sovellettava tuontimaksu on 2 kohdan b alakohdassa vahvistettujen kiintiöiden rajoissa enintään kuusi prosenttia tullattavan tavaran arvosta. Nämä rajat ylittävään tuontiin sovelletaan Euroopan talousyhteisön vilja-alan yhteisessä markkinajärjestelyssä määrättyä vaihtelevaa tuontimaksua,

d) ajanjakson 1978-1980 aikana toteutuneen tuonnin keskiarvon perusteella varataan 2 kohdan b alakohdassa tarkoitetuista kiintiöistä vähintään 85 prosenttia Indonesiasta lähtöisin olevalle tuonnille,

e) ottaen huomioon kansainväliset oikeutensa ja velvollisuutensa yhteisö sitoutuu varmistamaan, että GATTin sopimuspuolina olevien hankkijamaiden asema Euroopan talousyhteisön maniokkimarkkinoilla ei vaarannu tämän sopimuksen käsittämänä aikana GATTin ulkopuolella olevista maista lähtöisin olevan tuonnin vuoksi. Tässä yhteydessä Euroopan talousyhteisö aikoo vahvistaa autonomisen kiintiön sellaisista GATTin ulkopuolella olevista maista lähtöisin olevan maniokin tuonnille, joiden kanssa sillä ei vielä ole kahdenvälisiä vaihtoehtoisia sopimuksia,

f) edellä 2 kohdan a, b, c, d ja e alakohdassa tarkoitetut järjestelyt ovat voimassa 31 päivään joulukuuta 1986 ja niiden voimassaolo jatkuu myöhempien kolmen kuukauden jaksojen aikana, jollei toinen sopimuspuoli pura niitä vähintään yhtä vuotta ennen ensimmäisen jakson päättymistä tai ennen mitä tahansa myöhempää kolmen vuoden jaksoa; ennen sopimuksen purkamista koskevaa tiedoksiantoa osapuolten on kuitenkin neuvoteltava keskenään ratkaisujen etsimiseksi tai päättääkseen sopimuksen voimassaolon jatkamisen mahdollistavista muutoksista. Lisäksi voidaan toisen sopimuspuolen pyynnöstä käydä neuvotteluja maniokin kaupasta, jos tämä osoittautuu tarpeelliseksi.